section_heading: Povijest
paragraph_text: Povijesno središte grada je maleno, ograničeno uglavnom na luku i okolne arapske građevine iz 19. stoljeća. Današnja Mahajanga je grad suvremenih građevina s katoličkom (1959.) i protestantskom katedralom i velikim brojem džamija. Grad je imao brojne iseljenike s Komora, tako da ih je bilo skoro jednako kao i lokalnog malegaškog stanovništva sve do velikih međuetničkih sukoba 1976. – 1977., kad ih je većina protjerana na Komore. Posljednjih godina njihov broj ponovno raste.